wickkiey/tamil-wikipedia-chunked huggingface dataset:
# சுதின் தவாலிகர்

## அமைச்சர்

தவாலிகர், 15 ஆண்டுகளுக்கும் மேலாக பல்வேறு அரசுகளில் முக்கிய இலாகாக்களை வகித்து அமைச்சராக இருந்துள்ளார். இவர் பொதுப்பணித் துறை, போக்குவரத்து மற்றும் நதி வழிசெலுத்தல் ஆகியவற்றின் பொறுப்பாளராக இருந்துள்ளார்.
# சுதின் தவாலிகர்

## அரசியல் கட்சி

இவர் 1961-ல் போர்த்துகேய காலனித்துவ ஆட்சி முடிவுக்கு வந்த பிறகு கோவாவின் மகாராட்டிரவாதி கோமந்தக் கட்சியின் உறுப்பினர் ஆனார். கடந்த 20 ஆண்டுகளாகக் கட்சியில் பல சோதனைகளுக்குப் பிறகு கட்சியை உயிர்ப்புடன் வைத்திருப்பதில் முக்கிய பங்காற்றினார்.
# சுதின் தவாலிகர்

## சர்ச்சை

தவாலிகர் கல்வித் தகுதி குறித்து தனது தேர்தல் பிரமாணப் பத்திரத்தில் பொய் கூறியதாக ஆம் ஆத்மி கட்சி குற்றம் சாட்டியது. ஆனால் ஆம் ஆத்மி கட்சி தொடர்ந்த இந்த வழக்கை போண்டா நீதிமன்றம் தள்ளுபடி செய்தது.
# பாட்னா சமஸ்தானம்

**பாட்னா சமஸ்தானம்** (**Patna State**), இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகராக பலாங்கீர் நகரம் விளங்கியது. இது தற்கால ஒடிசா மாநிலத்தின் பலாங்கீர் மாவட்டப் பகுதிகளைக் கொண்டிருந்தது. 1892-ஆம் ஆண்டின் மக்கள் தொகை கணக்கெடுப்பின்படி, பாட்னா சமஸ்தானம் 6,503 சதுர கிலோ மீட்டர் பரப்பளவும், 2,57,959 மக்கள் தொகையும் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 9 துப்பாக்கிக் குண்டுகள் முழங்கி மரியாதை செய்தனர் .
# பாட்னா சமஸ்தானம்

## வரலாறு

ஒடிசா பகுதியில் கீழைக் கங்கர் ஆட்சி வீழ்ச்சி அடைந்து கொண்டிருந்த போது, கிபி 1360-ஆம் ஆண்டில் இராஜபுத்திர குல சௌகான் வம்சத்தின் ராமாய் தேவன் பாட்னா சமஸ்தானத்தை நிறுவினார்.சௌகான் வம்சத்தினர் சம்பல்பூர் சமஸ்தானம் மற்றும் சோன்பூர் சமஸ்தானங்களை நிறுவினர்.இப்பகுதிகளை ஆண்ட சௌகான் வம்ச ஆட்சியைக் குறித்தான தகவல்கள் 16-ஆம் நூற்றாண்டு காலத்திய *கோசலானந்த காவியம்* மூலம் அறியப்படுகிறது. .  
1803-ஆம் ஆண்டில் நடைபெற்ற இரண்டாவது ஆங்கில-மராட்டிய போரின் முடிவில் பிரித்தானிய இந்தியாவின் ஆட்சியாளர்கள் வெற்றி பெற்றனர். இதனால் மராட்டியர் வசமிருந்த ஒடிசா உள்ளிட்டப் பகுதிகளும் ஆங்கிலேயரின் கீழ்வந்தது.1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற பாட்னா சமஸ்தான மன்னர்கள், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் கிழக்கிந்திய முகமையின் கீழ் செயல்பட்டது. பாட்னா சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழங்கி மரியாதை செய்தனர்.  
பாட்னா சமஸ்தானம் 1912-ஆம் ஆண்டு முதல் 1936வது ஆண்டு வரை பீகார் மற்றும் ஒரிசா மாகாணத்துடன் இணக்கப்பட்டது. பின்னர் 1936-ஆம் ஆண்டில் ஒரிசா மாகாணத்துடன் இணைக்கப்பட்டது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி பாட்னா சமஸ்தானம் 1948-ஆம் ஆண்டில் ஒரிசா மாகாணத்தில் சேர்க்கப்பட்டது. மொழிவாரி மாநில மறுசீரமைப்புச் சட்டத்தின்படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று ஒடிசா மாநிலம் நிறுவப்பட்டபோது பாட்னா சமஸ்தானப் பகுதிகள் பலாங்கீர் மாவட்டத்தில் இணைக்கப்பட்டது.
# பாட்னா சமஸ்தானம்

## இதனையும் காண்க

- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
- பீகார் மற்றும் ஒரிசா மாகாணம்
- ஒரிசா மாகாணம்
# களஹண்டி சமஸ்தானம்

**களஹண்டி சமஸ்தானம்** (**Kalahandi State**, also known as **Karond State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் *பவானிபாட்னா* நகரம் ஆகும். இது தற்கால ஒடிசா மாநிலத்தின் களஹண்டி மாவட்டப் பகுதிகளைக் கொண்டிருந்தது. 1892-ஆம் ஆண்டின் மக்கள் தொகை கணக்கெடுப்பின் படி, களஹண்டி சமஸ்தானம் 9,700 சதுர கிலோ மீட்டர் பரப்பளவும், 2,24,548 மக்கள் தொகையும் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 9 துப்பாக்கிக் குண்டுகள் முழுங்கி மரியாதை செய்தனர். இதன் வடக்கில் பாட்னா சமஸ்தானம் இருந்தது.
# களஹண்டி சமஸ்தானம்

## வரலாறு

கிபி 1005-ஆம் ஆண்டு முதல் நாக வம்சத்தினர் களஹண்டிப் பகுதிகளை ஆண்டனர். of Eastern India, beginning to rule the Kalahandi area in 1005 CE.பின்னர் கீழைக் கங்கர் (1078–1434) ஆட்சியில் சென்றது. அதன் பின்னர் களஹண்டி சமஸ்தானம் மராத்தியப் பேரரசில் சிற்றரசாக இருந்தது.  
1803-ஆம் ஆண்டில் நடைபெற்ற இரண்டாவது ஆங்கில-மராட்டிய போரின் முடிவில் பிரித்தானிய இந்தியாவின் ஆட்சியாளர்கள் வெற்றி பெற்றனர். இதனால் மராட்டியர் வசமிருந்த களஹண்டி உள்ளிட்ட ஒடிசா பகுதிகள் ஆங்கிலேயரின் கீழ்வந்தது.1807-ஆம் ஆண்டு முதல் களஹண்டி சமஸ்தான மன்னர்கள் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்றுக்கொண்டு, ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் கிழக்கிந்திய முகமையின் கீழ் செயல்பட்டது. பாட்னா சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர்.  
களஹண்டி சமஸ்தானம் 1912-ஆம் ஆண்டு முதல் 1936=வது ஆண்டு வரை பீகார் மற்றும் ஒரிசா மாகாணத்துடன் இணக்கப்பட்டது. பின்னர் 1936-ஆம் ஆண்டில் ஒரிசா மாகாணத்துடன் இணைக்கப்பட்டது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி களஹண்டி சமஸ்தானம் 1948-ஆம் ஆண்டில் ஒரிசா மாகாணத்தில் சேர்க்கப்பட்டது. மொழிவாரி மாநில மறுசீரமைப்புச் சட்டத்தின் படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று ஒடிசா மாநிலம் நிறுவப்பட்ட போது பாட்னா சமஸ்தானப் பகுதிகள் களஹாண்டி மாவட்டத்தில் இணைக்கப்பட்டது.
# களஹண்டி சமஸ்தானம்

## இதனையும் காண்க

- பாட்னா சமஸ்தானம்
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# சம்பல்பூர் சமஸ்தானம்

**சம்பல்பூர் சமஸ்தானம்** (**Sambalpur State**, also known as **Hirakhand Kingdom**), இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் சம்பல்பூர் நகரம் ஆகும். இது தற்கால ஒடிசா மாநிலத்தின் சம்பூல் மாவட்டப் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, சம்பல்பூர் 1399 சதுர கிலோ மீட்டர் பரப்பளவும், 79,900 மக்கள் தொகையும் கொண்டிருந்தது. சம்பல்பூர் ஆட்சியாளர்களுக்கு 1857-ஆம் ஆண்டு வரை, பிரித்தானிய இந்தியாவின் அரசு, 9 துப்பாக்கிக் குண்டுகள் முழுங்கி மரியாதை செய்தனர். பிரித்தானிய இந்தியாவின் தலைமை ஆளுநர் டல்ஹவுசி கொண்டு வந்த வாரிசு இல்லா சமஸ்தானம் கொள்கையின்படி, வாரிசு இல்லாத சம்பல்பூர் சமஸ்தானத்தை 1849ஆம் ஆண்டில் வங்காள மாகாண ஆளுநரின் நேரடிக் கட்டுப்பாட்டில் செயல்பட்டது. மொழிவாரி மாநில மறுசீரமைப்புச் சட்டத்தின் படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று ஒடிசா மாநிலம் நிறுவப்பட்ட போது சம்பல்பூர் சமஸ்தானப் பகுதிகள் சம்பல்பூர் மாவட்டத்தில் சேர்க்கப்பட்டது.
# சம்பல்பூர் சமஸ்தானம்

## வரலாறு

ஒடிசா பகுதியில் கீழைக் கங்கர் ஆட்சி வீழ்ச்சி அடைந்த போது, பாட்னா சமஸ்தானத்தின் மன்னர் நரசிங் தேவனின் இளைய தம்பியும், இராஜபுத்திர குல சௌகான் வம்சத்தின் பலராம தேவன் என்பவர் சம்பல்பூர் இராச்சியத்தை கிபி 1570-ஆம் ஆண்டில் நிறுவினார் இதன் தெற்கில் பாட்னா சமஸ்தானம் மற்றும் தென்கிழக்கில் சோன்பூர் சமஸ்தானம் இருந்தது.  
1800-ஆம் ஆண்டில் சம்பல்பூர் சமஸ்தானம் மராத்தியப் பேரரசில் ஒரு சிற்றரசாக இருநதது. 1803-ஆம் ஆண்டில் நடைபெற்ற இரண்டாவது ஆங்கில-மராட்டிய போரின் முடிவில் பிரித்தானிய இந்தியாவின் ஆட்சியாளர்கள் வெற்றிபெற்றதால், சம்பல்பூர் சமஸ்தானத்தின் முந்தைய மன்னர் ஜெயந்த் சிங், 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்றனர். எனவே சம்பல்பூர் சமஸ்தான மன்னர்கள், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் வங்காள மாகாணத்தில் உள்ள கிழக்கிந்திய முகமையின் கீழ் செயல்பட்டது. சம்பல்பூர் சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர்.  
தலைமை ஆளுநர் டல்ஹவுசி கொண்டு வந்த வாரிசு இல்லா சமஸ்தானம் கொள்கையின்படி, வாரிசு இல்லாத சம்பல்பூர் சமஸ்தானம் 1849ஆம் ஆண்டில் வங்காள மாகாண ஆளுநரின் நேரடிக் கட்டுப்பாட்டில் செயல்பட்டது. 1862-ஆம் ஆண்டில் சம்பல்பூர் பகுதிகள் மத்திய மாகாணத்தில் இணைக்கப்பட்டது.  
சம்பல்பூர் சமஸ்தானம் 1912-ஆம் ஆண்டு முதல் 1936-வது ஆண்டு வரை பீகார் மற்றும் ஒரிசா மாகாணத்துடன் இணக்கப்பட்டது. பின்னர் 1936-ஆம் ஆண்டில் ஒரிசா மாகாணத்துடன் இணைக்கப்பட்டது. மொழிவாரி மாநில மறுசீரமைப்புச் சட்டத்தின் படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று ஒடிசா மாநிலம் நிறுவப்பட்ட போது சம்பல்பூர் சமஸ்தானப் பகுதிகள் சம்பல்பூர் மாவட்டத்தில் இணைக்கப்பட்டது.
# சம்பல்பூர் சமஸ்தானம்

## இதனையும் காண்க

- அவகாசியிலிக் கொள்கை
- சம்பல்பூர் மாவட்டம்
- மராட்டியப் பேரரசு
- இரண்டாம் ஆங்கிலேய மராத்தியப் போர்(1803–1805)
- பீகார் மற்றும் ஒரிசா மாகாணம் (1912–1936)
- ஒரிசா மாகாணம் (1936–1947)
- கிழக்கிந்திய முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# விக்கிப்பீடியா:Statistics/weekly/23-Jan-2022
# இந்தியாவில் குருதிக் கொடை

**இந்தியாவில் இரத்த தானம்** (*Blood donations in India*) பெரும்பாலும் மருத்துவமனைகள் மற்றும் நிறுவனங்களால் இரத்ததான முகாம்கள் மூலம் நடத்தப்படுகின்றன. நன்கொடையாளர்கள் மருத்துவமனைகளில் உள்ள இரத்த வங்கிகளுக்கும் சென்று இரத்த தானம் செய்கிறார்கள். தானமாகப் பெறப்படுகிற இரத்தம் பற்றாக்குறையாக இருந்தபோதிலும், பல ஆண்டுகளாக அரசாங்கம் மற்றும் தொடர்புள்ள தன்னார்வ குழுக்களின் முயற்சிகள் தேவைக்கும் விநியோகத்திற்கும் இடையிலான இடைவெளியை குறைக்க உதவியுள்ளன. 2006-2007 ஆம் ஆண்டில் 54.4% ஆக இருந்த தன்னார்வ இரத்த தானம் அளிப்பவர்களின் எண்ணிக்கை 2011-2012 ஆம் ஆண்டில் 83.1% ஆக அதிகரித்தது. 2006-2007 ஆம் ஆண்டில் 4.4 மில்லியன் அலகுகளாக இருந்த தானம் பெறப்பட்ட இரத்த அலகுகளின் எண்ணிக்கை 2012-2013 இல் 9.3 மில்லியன் அலகுகளாக அதிகரித்தது. 2016 ஆம் ஆண்டில் 12 மில்லியன் அலகுகள் இரத்தம் தேவைக்கு எதிராக 10.9 மில்லியன் அலகுகள் இரத்தம் நன்கொடையாகப் பெறப்பட்டதாக சுகாதாரம் மற்றும் குடும்ப நல அமைச்சகம் அறிவித்தது. 2020 ஆம் ஆண்டில் 12.7 மில்லியன் அலகுகள் இரத்தம் நன்கொடையாக பெறப்பட்டுள்ளது. கோவிட்-19 தொற்றுநோய் காரணமாக கணிக்கப்பட்ட இரத்ததான அளவை விட இந்த பெறப்பட்ட அளவு குறைவாகும். இரத்த தானம் மற்றும் இரத்த வங்கி மேலாண்மைக்கான ஒழுங்குமுறை கட்டமைப்பானது மத்திய மருந்துகள் தரநிலை கட்டுப்பாட்டு அமைப்பிடம் உள்ளது. தேசிய இரத்த மாற்று கழகம் மற்றும் தேசிய எய்ட்சு கட்டுப்பாட்டு அமைப்பு போன்ற தொழில்நுட்ப அமைப்புகள் இரத்தமாற்று மருந்து மற்றும் இரத்த வங்கி மேலாண்மைக்கான வழிகாட்டுதல்கள் மற்றும் பரிந்துரைகளை உருவாக்குகின்றன.  
ஆரோக்கியமான மனிதர்கள் சுமார் 350 மில்லி லிட்டர் இரத்தத்தை தானம் செய்யலாம். இரத்த நன்கொடையாளர்களுக்கு வழக்கமாக குளுக்கோசு, பானங்கள், மாச்சில்லுகள், பழங்கள் போன்றவற்றை தானச் செயல்முறைக்குப் பிறகு புத்துணர்ச்சிக்காக வழங்கப்படுகின்றன. சில நிறுவனங்கள் போக்குவரத்து வசதிகளையும், சான்றிதழ்கள் அல்லது பட்டயங்களையும் நன்றியுணர்வுடன் வழங்குகின்றன.
# இந்தியாவில் குருதிக் கொடை

## வரலாறு

இந்தியாவில் தன்னார்வ இரத்த தானத்தின் வரலாறு 1942 ஆம் ஆண்டு நடைபெற்ற இரண்டாம் உலகப் போரின் போது காயமடைந்த வீரர்களுக்கு இரத்த தானம் செய்ய வேண்டிய காலத்திலிருந்து தொடங்கியது. முதல் இரத்த வங்கி மேற்கு வங்காளத்தில் உள்ள கொல்கத்தாவில் 1942 ஆம் ஆண்டு மார்ச்சு மாதம் அகில இந்திய சுகாதாரம் மற்றும் பொது சுகாதார நிறுவனத்தில் நிறுவப்பட்டது. செஞ்சிலுவை சங்கத்தால் இந்த இரத்தவங்கி நிர்வகிக்கப்பட்டது. நன்கொடையாளர்கள் பெரும்பாலும் அரசு ஊழியர்களாகவும் மனிதாபிமான காரணத்திற்காக இரத்த தானம் செய்த ஆங்கிலோ-இந்திய சமூகத்தைச் சேர்ந்தவர்களாகவும் இருந்தனர். போருக்குப் பிறகு தன்னார்வ நன்கொடையாளர்களின் எண்ணிக்கை குறைந்துவிட்டது. இரத்தத்தை நன்கொடையளிக்கும் நபர்களுக்கு பணம் கொடுக்க வேண்டிய நிலை உருவானது. ஒரு சமூக சீர்திருத்தவாதியான லீலா மூல்கோகர் 1954 ஆம் ஆண்டு முதல் மும்பையில் தன்னார்வ இரத்த தான முகாம்களை நடத்தத் தொடங்கினார். 1960 ஆம் ஆண்டுகளில் பல்வேறு நகரங்களில் பல இரத்த வங்கிகள் திறக்கப்பட்டன. 1975 ஆம் ஆண்டில், ஜே. ஜி. ஜாலி தலைமையிலான இந்திய இரத்த மாற்று மற்றும் நோய் எதிர்ப்பியல் சங்கம் அக்டோபர் 1 ஆம் தேதியை தேசிய தன்னார்வ இரத்த தான நாளாக அறிவித்தது.  
1980 ஆம் ஆண்டுகளில் பரவிய எச்.ஐ.வி தொற்று நிலை, எய்ட்சு பரவுவதைத் தடுப்பதில் கொள்கைகளை மேற்பார்வையிட 1992 ஆம் ஆண்டில் தேசிய எய்ட்சு கட்டுப்பாட்டு அமைப்பை அரசாங்கம் அமைக்க வழிவகுத்தது. பின்னர், இதைத் தொடஎந்து தேசிய எய்ட்சு கட்டுப்பாட்டுத் திட்டம் தொடங்கப்பட்டது. இதனால் நோயாளி பரிசோதனை மற்றும் சுகாதாரமான மாற்று நடைமுறைகளின் மேம்பாடுகளுக்கு வழிபிறந்தது. இரத்தத்தை விற்கும் நடைமுறையை இரத்து செய்யக் கோரி 1996 ஆம் ஆண்டு உச்ச நீதிமன்றத்தில் ஒரு பொது நல வழக்கு தொடரப்பட்டது. 1998 ஆம் ஆண்டு சனவரி மாதம் முதல்தேதி முதல் இரத்தம் விற்பனை செய்வதை தடை செய்யும் நடைமுறை அமுலுக்கு வந்தது.
திருநங்கைகள், ஓரினச்சேர்க்கை சமூகத்தைச் சேர்ந்தவர்கள் மற்றும் பாலியல் தொழிலாளர்கள் இரத்த தானம் செய்வதைத் தடை செய்யும் இரத்த தான வழிகாட்டுதல்களை எதிர்த்து 2021 ஆம் ஆண்டு மார்ச்சு மாதத்தில் உச்ச நீதிமன்றத்தில் ஒரு மனு தாக்கல் செய்யப்பட்டது.
# இந்தியாவில் குருதிக் கொடை

## இரத்த தானம் செய்வதற்கான நிபந்தனைகள்

இரத்த தானம் செய்வதற்குரிய தனிநபரின் தகுதியை தீர்மானிக்கும் பல அளவுருக்கள் உள்ளன. மத்திய அரசின் சுகாதார அமைச்சகம் வகுத்துள்ள இவ்வழிகாட்டுதல்களை இரத்த வங்கிகள் பின்பற்ற வேண்டும்.
1. இரத்த தானம் அளிப்பவர் ஆரோக்கியமானவராக இருக்க வேண்டும். மேலும் பரவக்கூடிய நோய்களால் பாதிக்கப்பட்டிருக்கக் கூடாது.
1. 18 வயதுக்கு மேற்பட்டவராகவும் 65 வயதிற்கு உட்பட்டவராகவும் இருக்க வேண்டும். குறைந்தபட்சம் 50 கிலோ எடை கொண்டவராக இருக்க வேண்டும்.
1. நாடித்துடிப்பு முறைகேடுகள் ஏதுமில்லாமல் நிமிடத்திற்கு 50 முதல் 100 வரை இருத்தல் வேண்டும்.
1. ஈமோகுளோபின் எனப்படும் இரத்தச் சிவப்பணுக்கள் நிலை- குறைந்தபட்சம் 12.5 கிராம் / டெசிலிட்டர் அவசியமாகும்.
1. இரத்த அழுத்தம் தாழ்நிலையில் 50-100 மி.மீட்டரும் உயர்நிலையில் 100-180 மி.மீட்டர் பாதரசம் அளவுக்கு இருக்க வேண்டும்.
1. உடல் வெப்பநிலை சாதாரணமாக வாய்வழி வெப்பநிலை 37.5 பாகை செல்சியசுக்கு மிகாமல் இருக்க வேண்டும்.
1. முன்னதாக இரத்த தானம் செய்யப்பட்டிருந்தால் கண்டிப்பாக 3 மாதங்கள் முடிந்திருக்க வேண்டும்.  
சில நிபந்தனைகளின் கீழ் உள்ள நபர்கள் இரத்த தானம் செய்ய தகுதியற்றவர்களாகக் கருதப்படுகிறார்கள்:
- எச்.ஐ.வி நோயால் பாதிக்கப்பட்டவர்கள்
- இதய நோய், உயர் இரத்த அழுத்தம், இரத்த அழுத்தம், புற்றுநோய், வலிப்பு, சிறுநீரக நோய்கள் மற்றும் நீரிழிவு போன்ற நோய்களால் பாதிக்கப்பட்டவர்கள்.
- கடந்த 6 மாதங்களில் காது / உடல் துளையிடுதலுக்கு உட்பட்டவர்கள் அல்லது பச்சை குத்திக் கொண்டவர்கள்
- கடந்த 1 மாதத்தில் தடுப்பூசி செலுத்திக் கொண்டவர்கள்.
- கடந்த 6 மாதங்களில் வெறிநாய்க் கடி அல்லது மஞ்சள் காமலை நோய்க்கு தடுப்பூசி பெற்றவர்கள்.
- கடந்த 24 மணி நேரத்தில் மது உட்கொண்டவர்கள்.
- கடந்த 1 மாதத்தில் பெரிய பல் சிகிச்சைகள் அல்லது பொது அறுவை சிகிச்சைகளுக்கு உட்படுத்தப்பட்டவர்கள்.
- கடந்த காலத்தில் வலிப்பு , காசநோய் அல்லது ஒவ்வாமை கோளாறுகள் இருந்தவர்கள்.
- ஆத்துமா போன்ற மூச்சு சிக்கல் உள்ளவர்கள்
- கர்ப்பிணி அல்லது தாய்ப்பால் கொடுக்கும் பெண்கள்.
- கடந்த 6 மாதங்களில் கருச்சிதைவு ஏற்பட்ட பெண்கள்.
# இந்தியாவில் குருதிக் கொடை

## ஒழுங்குமுறை வழிமுறைகள்

மருந்துகள் மற்றும் அழகுசாதனப் பொருட்கள் சட்டம், 1940 இன் கீழ் மனித இரத்தம் மருந்து என்ற வரையறையின் கீழ் கொண்டு வரப்பட்டுள்ளது. இச்சட்டத்தின் கீழ் இரத்த வங்கி நடவடிக்கைகள் ஒழுங்குபடுத்தப்படுகின்றன. மேலும் இந்நடவடிக்கைகள் மருந்து கட்டுப்பாட்டு தலைமை அலுவலரிடம் உரிமத்தை சரியான நேரத்தில் புதுப்பிக்க வேண்டும். உரிமத்தில் வழங்கப்பட்டுள்ள விதிமுறைகளுக்கும் இணங்க வேண்டும். இந்திய இரத்த மாற்று சேவைகளில் பின்பற்றப்பட வேண்டிய தங்குமிடம், மனித சக்தி, உபகரணங்கள், பொருட்கள் மற்றும் வினையாக்கிகள், நல்ல உற்பத்தி நடைமுறைகள் மற்றும் செயல்முறை கட்டுப்பாடு ஆகியவற்றை இவ்விதிமுறைகள் குறிப்பிடுகின்றன. மத்திய மற்றும் மாநில ஒழுங்குமுறை அமைப்புகளால் இரத்த வங்கிகளுக்கு இரட்டை உரிமம் வழங்குதல் 1993 ஆம் ஆண்டு கட்டாயமாக்கப்பட்டது. இதன்படி ஒவ்வொரு 5 ஆண்டுகளுக்கும் ஒரு புதுப்பித்தல் தேவைப்படுகிறது. மருத்துவமனைகள் மற்றும் சுகாதார வழங்குநர்களுக்கான தேசிய அங்கீகார வாரியம் இந்நாட்டின் மருத்துவமனைகள் மற்றும் இரத்த வங்கிகளுக்கான முக்கிய அங்கீகார அமைப்பாக உள்ளது.  
எய்ட்சு பரவியதைத் தொடர்ந்து தேசிய எய்ட்சு கட்டுப்பாட்டு அமைப்பு 1992 ஆம் ஆண்டு உருவாக்கப்பட்டது. பல்வேறு பொதுநல வழக்குகளைத் தொடர்ந்து 1992 ஆம் ஆண்டு சனவரி மாதம் நடைபெற்ற பொதுநல வழக்கு எதிர் இந்திய ஒன்றியம் வழக்கில் உச்ச நீதிமன்றத்தின் தீர்ப்பின்படி கூட்டாட்சி மட்டத்திலும் மாநில இரத்த மாற்று கவுன்சில்களிலும் தேசிய இரத்தமாற்றக் குழு நிறுவப்பட்டது. அனைத்து மாநிலங்களும் நாட்டிலுள்ள இரத்தமாற்ற சேவைகளின் நிலையை மறுபரிசீலனை செய்யவும், இரத்த வங்கிகளுக்கு வருடாந்திர கண்காணிப்பு வருகைகளை நடத்தவும் அறிவுறுத்தப்பட்டன. மருந்துகளை ஒழுங்குபடுத்தும் பணியை ஒழுங்குமுறை ஆணையத்திடம் ஒப்படைத்தாலும், தேசிய எய்ட்சு கட்டுப்பாட்டு அமைப்பும் தேசிய இரத்தமாற்ற மன்றமும் இரத்தமாற்ற மருந்து நடைமுறைக்கான வழிகாட்டுதல்களை உருவாக்கும் முக்கிய தொழில்நுட்ப அமைப்புகளாக செயல்படுகின்றன. 2018 ஆம் ஆண்டு தேசிய இரத்தமாற்ற மன்றத்தின் நிபுணர் பணிக்குழு இரத்த வங்கிகளுக்கான மனிதவளத் தேவைகள் குறித்த பரிந்துரைகளை முன்மொழிந்தது. மேலும் இது இரத்த வங்கிகளில் உள்ள குறைந்தபட்ச ஊழியர்களின் எண்ணிக்கை மற்றும் அவர்களின் தகுதிகளையும் கோடிட்டுக் காட்டியது.  
2002 ஆம் ஆண்டு இந்திய அரசு தேசிய இரத்தக் கொள்கையை வெளியிட்டது. பாதுகாப்பான இரத்தம் மற்றும் இரத்தக் கூறுகளுக்கான உறுதிப்பாடு மீண்டும் வலியுறுத்தப்பட்டது. நன்கொடையாளர் உந்துதல் மற்றும் மருத்துவர்களால் இரத்தத்தின் பொருத்தமான மருத்துவப் பயன்பாடு ஆகியவற்றைக் கோடிட்டுக் காட்டுவதைத் தவிர, இரத்தமாற்றச் சேவைகளை மேம்படுத்துவதற்கான போதுமான ஆதாரங்கள், தொழில்நுட்பம் மற்றும் பயிற்சி ஆகியவற்றைக் கிடைக்கச் செய்வதற்கான உத்திகளை இக்கொள்கை ஆவணப்படுத்துகிறது. இரத்தமாற்ற அறிவியலின் முன்னேற்றங்கள் மற்றும் இரத்த வங்கி மேலாண்மை தொழில்நுட்பத்தில் புதிய நடைமுறைகள் ஆகியவற்றுடன் மருந்துகள் மற்றும் அழகுசாதனப் பொருட்கள் சட்டத்தை அவ்வப்போது மதிப்பாய்வு செய்து திருத்தம் செய்ய தனித்தனியாக இரத்த தானங்களை நடத்தும் நிறுவனங்களின் கல்வியாளர்களைத் தூண்டியது.
# இந்தியாவில் குருதிக் கொடை

## நிறுவனங்கள்

இந்தியாவில் அரசு நிதியுதவி பெறும் அமைப்புகளும் தனியார் இரத்த தான அமைப்புகளும் உள்ளன. சில பெரிய நிறுவனங்கள் நாடு முழுவதும் பல பிராந்தியங்களில் செயல்படுகின்றன. மற்றவை பிராந்திய மற்றும் உள்ளூர் ஆதரவுடன் ஆங்காங்கே செயல்படுகின்றன. இரத்த தான முகாம்கள் நடத்துவதுடன், தன்னார்வ ரத்த தானம் மற்றும் பொது சுகாதாரம் குறித்த விழிப்புணர்வையும் இவர்கள் ஏற்படுத்துகிறார்கள். பெரும்பாலான நிறுவனங்கள் நிகழ்நேர இணையதளங்கள் அல்லது பதிவேடுகளை பராமரிக்கின்றன. நன்கொடையாளர்கள் தங்கள் விவரங்களை இங்கு உள்ளிடுகின்றனர். இரத்த தான இயக்கங்கள் நடத்தப்படும் போது இவர்களுக்குத் தகவல்கள் புதுப்பிக்கப்படுகின்றன. இதனால் இரத்த தானம் செய்பவர்கள் மற்றும் நிறுவனங்கள்/மருத்துவமனைகளுக்கு இடையே உள்ள பிணைப்பு எளிதாக்கப்படுகிறது. இத்தகைய அமைப்புகளைத் தவிர, நாட்டில் உள்ள பெரிய மருத்துவமனைகள் தங்களுடைய சொந்த இரத்த வங்கிகளைக் கொண்டுள்ளன. அங்கு இரத்த தானம் அவர்கள் வசதிக்கேற்ப நடத்தப்படுகிறது. 2015 ஆம் ஆண்டு நிலவரப்படி நாட்டில் ஒரு மில்லியன் மக்கள் தொகைக்கு 2.2 இரத்த வங்கிகள் இருந்தன. 2016 ஆம் ஆண்டின் ஆய்வின்படி, நாடு முழுவதும் கணக்கெடுக்கப்பட்ட 2493 இரத்த வங்கிகளில் சுமார் 51% வங்கிகள் மேம்பட்ட வசதிகளைக் கொண்டிருந்தன.
# இந்தியாவில் குருதிக் கொடை

## இரத்த தானம் செய்வதில் உள்ள சிக்கல்கள்

பெரிய மக்கள்தொகை இருந்தபோதிலும், நம் நாட்டில் உள்ள பல சுகாதார வசதிகளுக்கு தேவையான இரத்த அலகுகளுக்கான தேவை-விநியோக இடைவெளி நீடிக்கிறது. உலக சுகாதார அமைப்பின் 2012 அறிக்கையின்படி, ஆண்டுக்கு 12 மில்லியன் அலகுகள் இரத்தம் தேவைப்படும் நிலையில் 9 மில்லியன் இரத்த அலகுகள் மட்டுமே கிடைக்கின்றன.
# இந்தியாவில் குருதிக் கொடை

## இரத்த தானம் செய்வதில் உள்ள சிக்கல்கள்

### இரத்த வங்கிகள்

2009 மற்றும் 2013 ஆண்டுக்கு இடையில் நடத்தப்பட்ட ஓர் ஆய்வில், இரத்தமாற்றச் சேவைகளின் தரம் மற்றும் பாதுகாப்பு ஆகியவற்றில் இரத்த வங்கிகள் அதிக அளவு இணங்கவில்லை என்று முடிவு கிடைத்தது. இரத்த வங்கிகளில் தரமற்ற மருத்துவ வசதிகள் மற்றும் நடைமுறைகள் காரணமாக எய்ட்சு போன்ற தொற்று நோய்கள் பரவும் வாய்ப்புகள் ஒப்பீட்டளவில் அதிகமாகவே தொடர்ந்தன.
தேசிய இரத்தக் கொள்கையானது ஆரம்ப சுகாதார நிலையங்களில் 24/7 நேரமும் இரத்தமேற்றும் சேவையைப் பெறுவதற்கான தேவையை கோடிட்டுக் காட்டுகிறது. ஆனால் அவற்றில் 80% எண்ணிக்கைக்கும் அதிகமான நிலையங்களில் இரத்த சேமிப்பு வசதி இல்லை. இத்துறை பெரும்பாலும் ஒழுங்கமைக்கப்படாத காரணத்தாலும் தனித்தனியாக துண்டுபட்டு இருப்பதாலும் மருத்துவமனைகளுக்கிடையேயான தகவல் தொடர்பு இல்லாமல் போகிறது. அவற்றுக்கிடையே இரத்த அலகுகள் கிடைப்பது குறித்த நிகழ்நேர மையப்படுத்தப்பட்ட தரவுகள் இல்லை. மருத்துவமனைகளில் காணப்படும் இரத்த பற்றாக்குறையால் விபத்து போன்ற முக்கியமான நிகழ்வுகளால் ஏற்படும் இறப்புகளுக்கு இதுவே முக்கிய காரணியாகவும் உள்ளது.
# இந்தியாவில் குருதிக் கொடை

## இரத்த தானம் செய்வதில் உள்ள சிக்கல்கள்

### நன்கொடையாளர்கள்

பிராந்தியங்களில் நன்கொடையாளர்களை அணுகுவதில் உள்ள ஏற்றத்தாழ்வுகள் நாட்டின் சில பகுதிகளில் இரத்த கையிருப்பை வீணடிக்கவும் அதே நேரத்தில் வேறு சில பகுதிகளில் இரத்தப் பற்றாக்குறையை உருவாக்கவும் செய்தது. தன்னார்வ இரத்த தானம் இரத்தத்தின் தேவையில் 70% ஆகும். மீதமுள்ளவை மாற்று நன்கொடையாளர்களிடமிருந்து கிடைக்கின்றன. அதேசமயம் உலகில் 62 நாடுகள் தன்னார்வ நன்கொடைகள் மூலம் தங்கள் இரத்த தேவைகளை பூர்த்தி செய்துகொள்கின்றன. வெறும் 6% பெண்களே இரத்த தானம் செய்தனர் என்று 2011 ஆம் ஆண்டு நடத்தப்பட்ட ஆய்வொன்று தெரிவித்தது. பெரும்பாலும் உடலியல் பிரச்சினைகள் மற்றும் குறைந்த ஈமோமோகுளோபின் எண்ணிக்கை போன்றவை இதற்கான காரணமாக இருந்தன.
இரத்த தானம் செய்வதில் தயக்கம் ஏற்படுவதற்கு இரத்த சோகை ஒரு முக்கிய காரணமாக கூறப்படுகிறது. பெண்களில் 77.9% மற்றும் ஆண்களில் 37% வரை இந்த காரணத்திற்காக ஒத்திவைக்கப்படுகிறது. தன்னார்வ இரத்த தானத்தை அதிகரிப்பதற்காக உள்ள மற்ற தடைகள், தானச் செயல்முறைக்குப் பிறகு வலி, பலவீனம் மற்றும் கல்வியறிவின்மை ஆகியவையும் அடங்கும்.
# இந்தியாவில் குருதிக் கொடை

## இரத்த தானம் செய்வதில் உள்ள சிக்கல்கள்

### இதர சிக்கல்கள்

இரத்த விநியோகத்தின் விகிதாசாரமற்ற விகிதம் மற்றும் அதிக வறுமை விகிதம் காரணமாக இந்தியாவில் கட்டாய இரத்தம் பிரித்தெடுக்கப்பட்ட ஆவணப்படுத்தப்பட்ட நிகழ்வுகள் நிகழ்ந்துள்ளன. 2008 ஆம் ஆண்டில், உத்தரப் பிரதேசத்தில் உள்ள கோரக்பூர் நகருக்கு அருகில் நடந்த ஒரு நிகழ்வு தேசிய கவனத்தைப் பெற்றது. கோவிட்-19 தொற்றுநோய் காலத்தின் போது பயணத்தின் மீதான கட்டுப்பாடுகள் மற்றும் சுகாதார மையங்களில் நோய் தாக்கும் அச்சம் காரணமாக இரத்ததானம் வெகுவாக குறைந்தது.
# இந்தியாவில் குருதிக் கொடை

## இரத்த தானத்தை ஊக்குவிக்கும் முயற்சிகள்

அக்டோபர் 1 தேசிய தன்னார்வ இரத்த தான தினமாக கொண்டாடப்படுகிறது. இரத்த தானம் செய்வதால் ஏற்படும் நன்மைகளைப் பற்றி மக்களுக்குக் கற்பிக்க இரத்த தான முகவர்கள் பெரும்பாலும் பட்டறைகளை ஏற்பாடு செய்கிறார்கள். இளைஞர்கள் அதிக அளவில் இருக்கும் கல்லூரி வளாகங்களில் மருத்துவமனைகள் மற்றும் தொண்டு அமைப்புகளால் இரத்த தான இயக்கங்கள் நடத்தப்படுகின்றன. இரத்த தானம் செய்பவர்கள் மற்றும் அவர்களது குடும்ப உறுப்பினர்களுக்கு அவசரகால அல்லது விபத்துகளின் போது முன்னுரிமை அளிக்கப்படுகிறது. தொலைதூரப் பகுதிகளில் நன்கொடை அளிப்பதற்காக 32 நடமாடும் இரத்த வங்கிகள் 2010 ஆம் ஆண்டு அறிமுகப்படுத்தப்பட்டன. 2016 ஆம் ஆண்டில், அரசாங்கம் இ-இராத்கோசு என்ற ஒரு முன்முயற்சியைத் தொடங்கியது. இது நாடு முழுவதும் உள்ள மருத்துவமனைகளில், மாநிலத்தில் உள்ள அனைத்து இரத்த வங்கிகளையும் ஒரே வலைப்பின்னலில் ஒருங்கிணைத்து, இரத்த முகாம்கள் மற்றும் இரத்தத்தின் இருப்பு பற்றிய தகவல்களை வழங்கும் இணைய அடிப்படையிலான பொறிமுறையாகும். இ-இராத்கோசுக்கான இணைய முகப்பு செல்பேசி பயன்பாடு 2020 ஆம் ஆண்டு அணுகலை மேம்படுத்துவதற்காக தொடங்கப்பட்டது
# சுபாஷ் உத்தம் பால் தேசாய்

**சுபாஷ் உத்தம் பால் தேசாய்** (*Subhash Uttam Phal Desai*) என்பவர் இந்திய அரசியல்வாதி ஆவார். இவர் கோவா மாநிலத்தினைச் சார்ந்தவர். முதுநிலை பட்டதாரியான பால் தேசாய் மும்பை பல்கலைக்கழகத்தில் 1989ஆம் ஆண்டு இளம் அறிவியல் பட்டம் பெற்றுள்ளார். கோவா சட்டமன்றத்திற்கு 2012ஆம் ஆண்டு நடைபெற்ற சட்டசபைத் தேர்தலில் பாரதிய ஜனதா கட்சியின் சார்பில் சான்குயம் தொகுதியில் போட்டியிட்டு வெற்றிபெற்றார்.
# பிரசாத் கோன்கர்

**பிரசாத் கோன்கர்** (*Prasad Gaonkar*) என்பவர் இந்திய அரசியல்வாதி ஆவார். இவர் கோவா மாநிலத்தினைச் சார்ந்தவர். கோவா சட்டமன்றத்திற்கு 2017ஆம் ஆண்டு நடைபெற்ற சட்டப் பேரவை தேர்தலில் சுயேச்சையாக சான்குயம் தொகுதியில் போட்டியிட்டு வெற்றிபெற்றார். இவர் 2017இல் மனோகர் பாரிக்கர் தலைமையிலான அரசாங்கத்தை ஆதரித்தார். கோவா வன மேம்பாட்டுக் கழகத்தின் தலைவராகவும் இருந்தார்.
# பலேடியம் டைசல்பைடு

**பலேடியம் டைசல்பைடு** (*Palladium disulfide*) என்பது PdS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பலேடியம் தனிமமும் கந்தகமும் சேர்ந்து இச்சேர்மம் உருவாகிறது.
# பலேடியம் டைசல்பைடு

## தயாரிப்பு

பலேடியம்(II) சல்பைடை மிகையளவு கந்தகத்துடன் சேர்த்து சூடுபடுத்தினால் பலேடியம் டைசல்பைடு உருவாகிறது. சதுரத் தள பலேடியம் மையங்கள் மற்றும் முக்கோண பட்டைக்கூம்புரு கந்தக மையங்களைக் கொண்ட அடுக்கு படிக அமைப்பை இது ஏற்றுக்கொள்கிறது.
# பலேடியம் டைசல்பைடு

## தொடர்புடைய சேர்மங்கள்

Pd<sub>4</sub>S, Pd<sub>2.8</sub>S, Pd<sub>2.2</sub>S மற்றும் PdS. உள்ளிட்ட இதர பல சேர்மங்களும் Pd-S அமைப்புத் திட்டத்தில் அறியப்படுகின்றன.
# விழிகள் (இதழ்)

**விழிகள்** என்பது 1970 களில் வெளியான சிற்றிதழ் ஆகும். இது இந்திய ஒன்றியம், தமிழ்நாட்டின், மதுரையில் இருந்து மாதாந்தோறும் வெளிவந்தது.
# விழிகள் (இதழ்)

## வரலாறு

மதுரையில் செயல்பட்டுவந்த, விழிகள் இலக்கிய வட்டம் சார்பில் சிற்றிதழாக 'விழிகள்' 1976இல் தோன்றியது.
இந்த இதழுக்கு சுந்தரபாண்டியன் என்பவர் ஆசிரியராகவும் வெளியிட்டாளராகவும் செயல்பட்டார். இப்பத்திரிகையில் ராமசாமி ( ஆராமுதம்) நிறையவும் தீவிரமாகவும் எழுதினார். நாட்டுப்புறக் கலைகள், கிராமியப் பாடல்கள், மக்கள் கலாச்சாரம், நிஜநாடக இயக்கம் முதலியவற்றில் ஈடுபாடு உடையவராக இருந்தார் அவர். விழிகள் இதழானது சிறுகதை, கவிதை, கட்டுரை போன்ற இலக்கிய விஷயங்களோடு மட்டுமே அல்லாமல் நாடகம், தெருக் கூத்து, கலைத் திரைப்படங்கள்; கலாசாரம், கல்வித் தரம் போன்ற பல விஷயங்களிலும் ஈடுபாடு காட்டியது.  
சோதனை ரீதியிலான சிறுகதைகளையும், புதுக் கவிதைகளையும் வெளியிட்டது. பாரதி நூற்றாண்டு விழா சமயத்தில் 1982 சனவரி இதழை 'பாரதி மலர்' ஆகத் தயாரித்தது.  
விழிகள் குறிப்பிட்ட காலத்தில் தவறாது வெளிவர வேண்டும் என்று நிர்வாகம் ஆசைப்பட்டது. 'வரும்' என அடிக்கடி உறுதி கூறியது. எனினும், காலம் தாழ்த்தி, நீண்ட இடைவெளிகளுக்குப் பிறகேதான் ஒவ்வொரு இதழும் வருவது சாத்தியமாக இருந்தது.  
1983இல் 'விழிகள்' ஒரு இதழ்கூட வந்ததாகத் தெரியவில்லை.
# பஞ்சவர்ணம் (திரைப்படம்)

**பஞ்சவர்ணம்** (*Panchavarnam*) என்பது 1982 ஆம் ஆண்டு வெளிவந்த தமிழ்த் திரைப்படமாகும். மணிமாரன் இயக்கத்தில் வெளிவந்த இத்திரைப்படத்துக்கு வசனம், பாடல்களை நா. காமராசன் எழுதியுள்ளளார். இப்படத்தில் ஜாக்கப், மேனகா சுரேஷ் ஆகியோர் நடித்தனர்.
# பஞ்சவர்ணம் (திரைப்படம்)

## பாடல்கள்

இப்படத்திற்கு இசையமைத்தவர் ரகுராஜ் சக்கரவர்த்தி. பாடல் வரிகளை ந. காமராசன் எழுதியுள்ளார்.
| 1 | "பொட்டு மேலே" | பி. ஜெயச்சந்திரன் |
| --- | --- | --- |
| 2 | "அழுவதற்கு" | டி. எம். சௌந்தரராஜன் |
| 3 | "நீலக்கடல் அருகில்" | பி. சுசீலா |
| 4 | "கஞ்சாவுக்கு" | மலேசியா வாசுதேவன்,
ஏ. சுந்தர்ராஜன் |
# பஞ்சவர்ணம் (திரைப்படம்)

## வரவேற்பு

இப்படம் எதிர்மறையான விமர்சனங்களைப் பெற்றது. ஒரு படம் எப்படி படத்தொகுப்பு செய்யக்கூடாது என்பதற்கும், எப்படி உரையாடல் எழுதக்கூடாது என்பதற்கும், எப்படியெல்லாம் நடிக்கக் கூடாது என்பதற்கும், எப்படியெல்லாம் எடுக்கக் கூடாது என்று படிப்பதற்கும் இந்தப் படம் உதவும். என்று விழிகள் இதழில் விமர்சனம் வெளியானது.
# சுழல்காந்த விகிதம்

ஒரு துகளின் **சுழல்காந்த விகிதம்** அல்லது சுழற்சிகாந்த விகிதம் என்பது அதன் காந்தத் திருப்புத்திறனுக்கும் கோண உந்தத்திற்கும் இடையேயான விகிதம். இதன் குறியீடு <math>\gamma</math> (காமா). இதன் SI அலகு rad&#x22C5;s<sup>−1</sup>&#x22C5;T<sup>−1</sup> அல்லது C&#x22C5;kg<sup>−1</sup>. காந்தத் திருப்புத்திறன் உள்ள ஒரு அமைப்பின் மீது காந்தப்புலத்தின் விளைவைக் கண்டறிய இது உதவுகிறது.
# சுழல்காந்த விகிதம்

### சுழல்காந்த விகிதமும் லார்மார் அச்சலைவும்

காந்தத் திருப்புத்திறனின் திசையில் அல்லாத ஒரு புறக் காந்தப்புலத்தில் (*B*) வைக்கப்படும் எலக்ட்ரான், புரோட்டான், அணுக்கரு உள்ளிட்ட மின்துகள்களின் அமைப்பு, ஒரு குறிப்பிட்ட அதிர்வெண்ணில் அச்சலைவை ஏற்படுத்துகின்றது; இவ்வதிர்வெண்ணிற்கான சமன்பாடு
:<math>f=\frac{\gamma}{2\pi}B.</math>
# மேகலா சித்ரவேல்

**மேகலா சித்ரவேல்** (*Megala chitravel*) இந்தியாவின் தமிழகத்தைச் சேர்ந்த ஓர் எழுத்தாளர் ஆவார். தமிழில் 62 நாவல்களையும் இதர தலைப்புகளில் 32 நூல்களையும் இவர் எழுதியுள்ளார். மேகலா சித்ரவேலின் நாவல்களை மூன்று மாணவர்கள் முனைவர் பட்ட ஆராய்ச்சிக்காக ஆய்வு செய்துள்ளனர். குமுதம் சினேகிதி இதழின் துணை ஆசிரியாகவும் பணிபுரிந்துள்ள இவரின் சிறுகதைகள் அனைத்திந்திய வானொலியில் ஒலிபரப்பப்பட்டுள்ளன.
# மேகலா சித்ரவேல்

## வாழ்க்கைக் குறிப்பு

தென்னாற்காடு மாவட்டமாக இருந்த கடலூரில் விசாலாட்சி - இரெ. இளம்வழுதி இணையருக்கு மேகலா பிறந்தார். இவர் தந்தை, பகுத்தறிவுச் சிங்கம் என்று அறிஞர் அண்ணாவால் அழைக்கப்பட்டவர்.  
புகழேந்தி, பன்னீர் செல்வம் என்ற இரண்டு சகோதரர்களும் உதயராணி, கலையரசி, மாலதி என்று மூன்று சகோதரிகளும் இவருக்கு உடன்பிறந்தவர்களாவர்.  
தூத்துக்குடி மாவட்டம் அக்காசாலை என்ற கிராமத்தைச் சேர்ந்த கால்நடை மருத்துவர் சித்ரவேலை மேகலா திருமணம் செய்து கொண்டார். ஆடுகளம் திரைப்படத்தின் இயக்குநர் வெற்றிமாறன் மற்றும் வந்தனா இருவரும் மேகலா சித்ரவேல் தம்பதியரின் குழந்தைகளாவர்.
# மேகலா சித்ரவேல்

## எழுதிய புதினங்கள்

- மதுரா
- காதலடி நீ எனக்கு
- நான் நப்பின்னை பேசுகிறேன்
- ஈரமான ரோஜாவே
- ஆற்றோட்டத்துப் பூக்கள்
- காதல் ஒருவனைக் கைப்பிடித்தே
- கனாக் கண்டேன் தோழி
- எல்லே ... இளங்கிளியே!
- கங்கா
- வாடாமல்லி
- ரதிதேவி வந்தாள்
- சொர்ணப் புறா
- ஒரு பூ மலர்ந்தபோது
- மழைவில்
- கைத்தலம் பற்ற
- சித்ர சலபம்
- கண்ணாடி நிலவு
- பளிங்கு பூக்களின் ஊர்வலம்
- ஆனந்தப் பூத்தூறல்
- காதல் தாமரை
- மஞ்சள் மத்தாப்பு
- நகுலனின் மாதங்கி
- அப்பா குருவிகள்
- விக்ரம துளசி
- வசந்தமே வருக
- முத்தழகி
- ஜெகதா
- நதியே பெண் நதியே
- மழை மேக மயில்கள்
- கமலி அண்ணி
- ஜரிகை பட்டாம் பூச்சிகள்
- செவ்வரளிப் பூ
- வரலாறு படைத்த வள்ளல் எம்.ஜி.ஆர்
- சௌகந்தி
- பூவே வெண்பூவே,
- வாலைக் குமரியடி
- போய்வா சினேகிதி
- மதுர நிலவே மதுரா
- ஒரு பூ மலர்ந்த போது
- அவளோடு வானவில்
- நெஞ்சத்தில் நீ
- தென்றல் வரும் நேரம்
- வா பொன்மயிலே!
- பொன்மலர்
- சந்தன மலர் சிரித்தது
- பூவே நீயும் பெண்தானே
- செவ்வந்திப் பூவும் வெள்ளி நிலவும்
# சோன்பூர் சமஸ்தானம்

**சோன்பூர் சமஸ்தானம்** (**Sonepur State**),1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால ஒடிசா மாநிலத்தின் சுபர்ணாபூர் மாவட்டப் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, சோன்பூர் சமஸ்தானம் 2,347 சதுர கிலோ மீட்டர் பரப்பளவும், 1,69,877 மக்கள் தொகையும் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 9 துப்பாக்கிக் குண்டுகள் முழுங்கி மரியாதை செய்தனர்.
# சோன்பூர் சமஸ்தானம்

## வரலாறு

ஒடிசா பகுதியில் கீழைக் கங்கர் ஆட்சி வீழ்ச்சிக்குப் பின்னர், கிபி 1650-ஆம் ஆண்டில் சம்பல்பூர் இராச்சிய மன்னர் மதுகர் தேவ் சோன்பூர் இராச்சியப் பகுதிகளை கைப்பற்றி, தனது மகன் மதன் கோபாலை சோன்பூர் சமஸ்தானத்தின் மன்னராக்கினார். 1800-ஆம் ஆண்டில் சோன்பூர் சமஸ்தானம் மராத்தியப் பேரரசின் கீழ் சிற்றரசாக இருந்தது. 1803-ஆம் ஆண்டில் நடைபெற்ற இரண்டாவது ஆங்கில-மராட்டிய போரின் முடிவில் பிரித்தானிய இந்தியாவின் ஆட்சியாளர்கள் வெற்றிபெற்றனர். இதனால் மராட்டியர் வசமிருந்த சோன்பூர் சமஸ்தானம் உள்ளிட்ட ஒடிசா பகுதிகளும் ஆங்கிலேயரின் கீழ்வந்தது.  
1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சோன்பூர் சமஸ்தான மன்னர்கள், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் கிழக்கிந்திய முகமையின் கீழ் செயல்பட்டது. சோன்பூர் சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர்.முதலில்  
சோன்பூர் சமஸ்தானம் முதலில் வங்காள மாகாணத்துடன் இணைக்கப்பட்டது. பின்னர் 1912-ஆம் ஆண்டு முதல் 1936வது ஆண்டு வரை பீகார் மற்றும் ஒரிசா மாகாணத்துடன் இணக்கப்பட்டது. பின்னர் 1936-ஆம் ஆண்டில் புதிய ஒரிசா மாகாணத்துடன் இணைக்கப்பட்டது. 1947-இல் [[இந்தியப் பிரிவினை|இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி சோன்பூர் சமஸ்தானம் 1948-ஆம் ஆண்டில் ஒரிசா மாகாணத்தில் சேர்க்கப்பட்டது. மொழிவாரி மாநில மறுசீரமைப்புச் சட்டத்தின் படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று ஒடிசா மாநிலம் நிறுவப்பட்ட போது சோன்பூர் சமஸ்தானப் பகுதிகள் சுபர்ணாபூர் மாவட்டத்தில் இணைக்கப்பட்டது.
# சோன்பூர் சமஸ்தானம்

## இதனையும் காண்க

- மராட்டியப் பேரரசு
- இரண்டாம் ஆங்கிலேய மராத்தியப் போர் (1803–1805)
- பீகார் மற்றும் ஒரிசா மாகாணம் (1912–1936)
- ஒரிசா மாகாணம் (1936–1947)
- கிழக்கிந்திய முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# கோவிந்த் கவுடே

**கோவிந்த் கவுடே** (*Govind Gaude*) என்பவர் இந்திய அரசியல்வாதி ஆவார். கவுடே வடக்கு கோவா மாவட்டத்தில் உள்ள பிரியோல் தொகுதியிலிருந்து கோவா சட்டமன்ற 2017ஆம் ஆண்டு தேர்தலில் சுயேச்சை உறுப்பினராகத் தேர்ந்தெடுக்கப்பட்டார். முன்னர் இவர் இந்தியத் தேசிய காங்கிரசின் கட்சி வேட்பாளராக 2007ஆம் ஆண்டு கோவா சட்டமன்றத் தேர்தலில் மார்கெய்ம் தொகுதியில் போட்டியிட்டார். கவுடே தற்போது, பிரமோத் சாவந்த் அமைச்சரவையில் கலை மற்றும் கலாச்சாரம், குடிமைப்பொருள் வழங்குதல் மற்றும் விலைக் கட்டுப்பாடு மற்றும் பழங்குடியினர் நலத்துறை அமைச்சராக உள்ளார்.
# கோவிந்த் கவுடே

## 2022 தேர்தல்

2022 ஆம் ஆண்டு மார்ச் மாதம் நடைபெற்ற கோவா சட்டமன்றத் தேர்தலில் பிரியோல் தொகுதியிலிருந்து மீண்டும் பாரதிய ஜனதா கட்சியின் வேட்பாளராகப் போட்டியிட்டு வெற்றி பெற்றார்.
# இரீட்டா சம்பூர்ணா

**இரீட்டா எம். சம்பூர்னா** *(Rita M. Sambruna)* ஓர் இத்தாலிய அமெரிக்க வானியற்பியலாளரும் நாசா தலைமையக வானியற்பியல் துறை கணினி நிரல் அறிவியலாளரும் ஆவார். இவர் வானியற்பியல் தரவு பகுப்பாய்வு நிரலுக்கான இணை நிரல் அலுவலரும் ஆவார். இவர் ஜார்ஜ் மேசன் பல்கலைக்கழக இயற்பியல், வானியல் துறையின் கிளேர் பூத்தே உலூசி பேராசிரியர் ஆவார்.
# இரீட்டா சம்பூர்ணா

## இளமையும் கல்வியும்

இத்தாலியரான இவர் மிலான் பல்கலைக்கழகத்தில் இயற்பியலில் இளவல் பட்டம்( *இலாரியா பட்டம்*) பெற்றார். இவர் நாசாவின் பன்னாட்டு உயராய்வுப் பள்ளி யில் வானியற்பியலில் மெய்யியல் முதுவர், முனைவர் பட்டங்களைப் பெற்றார். இவரது ஆய்வுத் தலைப்பு உரோசாட் விண்கலம் வழி நோக்கிய புறப்பால்வெளித் தாரைகளின் புதிர்க்கதிர் இயல்புகள் என்பதாகும்.
# இரீட்டா சம்பூர்ணா

## வாழ்க்கைப்பணி

இவர் விண்வெளி தொலைநோக்கி அறிவியல் நிறுவனத்தில் முதுமுனைவர் ஆய்வு செய்தார், பால்ட்டிமோரில் இவர் நாசாவின் கோடார்டு விண்வெளி பறப்பு மையத்தில் தேசிய ஆராய்ச்சி மன்ற (NRC) ஆராய்ச்சி உறுப்பினராகவும் பெனிசில்வேனியா பல்கலைக்கழகத்து மாநிலக் கல்லூரியில் இணை ஆராய்ச்சியாளராகவும் உள்ளார். இவர் தேசிய அறிவியல் அறக்கட்டளையின் வாழ்க்கைப்பணி விருதை பெற்றுள்ளார்.
# இரீட்டா சம்பூர்ணா

## வாழ்க்கைப்பணி

### ஆராய்ச்சி

இவரது வானியற்பியல் ஆர்வங்கள் மீப்பொருண்மைக் கருந்துளையைச் சுற்றியும் நிலவும் பொருண்ம நிலைமைகள் (தாரைகள் காற்றுகள், வெப்ப உட்கவரிகள் போன்றன) பற்றியே குவிந்துள்ளன. இதற்கு இவர் புதிர்க்கதிர், காம்மாக்கதிர் நோக்கீட்டகங்களைப் பயன்படுத்துகிறார். இவற்றில் சந்திரா, XMM-நியூட்டன், பெர்மிi ஆகிய நோக்கீட்டகங்கள் அடங்கும். இவர் இப்போது புடவி ஆய்வுகளுக்கு மின்காந்த அலைப்பட்டை முறையோடு மிகைநிரப்பாக ஈர்ப்பலைகளையும் சேர்த்துக் கொள்கிறார்.  
இவர் அமெரிக்க வானியல் கழகத்திலும் அமெரிக்க அறிவியல் மேம்பாட்டுக் கழட்த்திலும் அமெரிக்க இயற்பியல் கழகத்திலும் உறுப்பினராக உள்ளார்.
# இரீட்டா சம்பூர்ணா

## சொந்த வாழ்க்கை

இவர் ஓய்வு நேரத்தில் வாசிப்பிலும் குதிரையேற்றத்திலும் ஓக்க்கலையைக் கற்பித்தலிலும் ஆர்வ கொண்டவர். இவர் புற்றுநோய் சார்ந்த சான்று பெற்ற RYT200 ஓகக்கலைப் பயிற்சியாளர்.
# சந்திரகாந்த் கவ்லேகர்

**சந்திரகாந்த் கவ்லேகர்** (*Chandrakant Kavlekar*)(பிறப்பு 7 மே 1971) என்பவர் **சந்திரகாந்த் 'பாபு' கவ்லேகர்** என்றும் அழைக்கப்படுபவர் கோவா மாநில இந்திய அரசியல்வாதி ஆவார். இவர் கோவாவின் முன்னாள் நகர மற்றும் கிராம திட்டமிடல், விவசாயம், காப்பகங்கள், தொல்லியல், தொழிற்சாலைகள் மற்றும் கொதிகலன்கள் துறை அமைச்சராக உள்ளார். இவர் கோவா சட்டமன்றத்தில் நான்கு முறை சட்டப்பேரவை உறுப்பினராக உள்ளார். இவர் குயுபெம் தொகுதியைச் சார்ந்தவர்.  
2017ஆம் ஆண்டு நடைபெற்ற சட்டப்பேரவைத் தேர்தலில் பாஜக வேட்பாளர் பிரகாஷ் வெலிப்பை எதிர்த்து பாபு கவ்லேக்கர் வெற்றி பெற்றுத் தொடர்ந்து நான்காவது முறையாகச் சட்டமன்ற உறுப்பினராகத் தேர்ந்தெடுக்கப்பட்டார்.  
2019, சூலை 11 அன்று, இந்தியத் தேசிய காங்கிரசு கட்சியிலிருந்து விலகி பாரதிய ஜனதா கட்சியில் சேர்ந்தார். சூலை 13, 2019 முதல் இவர் கோவா மாநில துணை முதல்வராக இருந்தார்.
# பேதுல் (கோவா)

**பேதுல்** (*Betul*) என்பது இந்தியாவின் கோவாவின் தெற்கு கோவா மாவட்டத்தில் அமைந்துள்ள ஓர் கடற்கரை நகரமாகும். இது மட்காவிலிருந்து ஒரு மணி நேரப் பயணத் தூரத்தில் உள்ளது. இது கடற்கரைக்குப் பெயர் பெற்றது. சால் ஆறு பேதுல் அருகே அரபிக்கடலில் கலக்கிறது. இந்த இடத்தில் பேதுல் கோட்டை அமைந்துள்ளது.
# சுனில் தியோதர்

**சுனில் தியோதர்** (*Sunil Deodhar*) இந்தியாவின் மகாராட்டிர மாநிலத்தைச் சேர்ந்த ஓர் அரசியல்வாதியாவார். மராத்தி மொழி பத்திரிகையாளர் வி நா தியோதரின் மகனான சுனில் 1965 ஆம் ஆண்டு செப்டம்பர் மாதம் 29 ஆம் தேதியன்று இவர் பிறந்தார். பாரதிய ஜனதா கட்சியின் தேசிய செயலாளரான இவர் ஆர்.எசு.எசு. அமைப்பின் பிரச்சாரகராகவும் உள்ளார். 2014 ஆம் ஆண்டு நடைபெற்ற தேர்தலின்போது வாரணாசி தொகுதியில் நரேந்திர மோடியின் பிரச்சார மேலாளராகவும் பணிபுரிந்தார். வட-கிழக்கு இந்தியாவின் என் வீடு இந்தியா என்ற இலாப நோக்கற்ற தன்னார்வ தொண்டு நிறுவனத்தை சுனில் தியோதர் நிறுவினார்.
# சுங்கை பூலோ

**சுங்கை பூலோ**, (மலாய்: *Sungai Buloh*; ஆங்கிலம்: *Sungai Buloh*; சீனம்: *双溪毛糯*); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள ஒரு நகரம்.  
கோலாலம்பூர் மாநகருக்குத் தென்மேற்கே 23 கி.மீ. தொலைவிலும்; பெட்டாலிங் ஜெயா நகரின் தென்மேற்கே 12 கி.மீ. (5 மைல்) தொலைவிலும் அமைந்து உள்ளது. அருகாமையில் உள்ள நகரங்கள் டாமன்சாரா, கெப்போங், குவாங் மற்றும் கோலா சிலாங்கூர்.  
மலேசியாவின் மிகப்பெரிய தொழுநோய் மருத்துவமனைகளில் ஒன்றான (*Sungai Buloh Leprosarium*) இங்குதான் உள்ளது. 1930-ஆம் ஆண்டில் உருவாக்கப்பட்டது.
# சுங்கை பூலோ

## வரலாறு

1890-ஆம் ஆண்டுகளில் சுங்கை பூலோவில் இரயில் சேவைகள் தொடங்கி விட்டன. இருந்தாலும், சுங்கை பூலோவின் தோற்றம் மற்றும் குடியேற்றம் தொடர்பான தெளிவான வரலாற்று பதிவுகள் எதுவும் கிடைக்கவில்லை.  
கோலா சிலாங்கூர் மாவட்டம் வழியாகப் பாயும் சுங்கை பூலோ நதியில் இருந்து சுங்கை பூலோ என்ற பெயர் வந்து இருக்கலாம். மலாய் மொழியில் சுங்கை (*Sungai*) என்றால் ஆறு. பூலோ (*Buloh*) என்றால் மூங்கில்.
# சுங்கை பூலோ

## சுங்கை பூலோ தொழுநோய் மருத்துவமனை

1930-ஆம் ஆண்டுகளில் சுங்கை பூலோ தொழுநோய் மருத்துவமனை, உலக அளவில் பிரசித்தி பெற்று விளங்கியது. உலகிலேயே இரண்டாவது பெரிய தொழுநோய் ஆய்வு மையமாகவும் புகழ் பெற்று விளங்கியது.  
1926-ஆம் ஆண்டு மலாயாவில் தொழுநோயாளிகள் சட்டம் அமலுக்கு வந்தது. 1930 ஆம் ஆண்டில், சுங்கை பூலோ புக்கிட் லகோங் எனும் இடத்தில், மலாய்க்காரர்கள், சீனர்கள், இந்தியர்கள், யூரேசியர்கள் மற்றும் துருக்கியர்கள் அடங்கிய ஒரு குழுவினர் அங்கு ஒரு சமூகத்தை அமைத்தனர்.
# சுங்கை பூலோ

## சுங்கை பூலோ தொழுநோய் மருத்துவமனை

### நம்பிக்கையின் பள்ளத்தாக்கு

அந்த இடத்திற்கு நம்பிக்கையின் பள்ளத்தாக்கு (*Leprosy Valley Of Hope*) எனும் பெயரும் சூட்டப் பட்டது. ஒரு காலக் கட்டத்தில் சுங்கை பூலோ தொழுநோய் மருத்துவமனையில் 2400 பேர் சிகிச்சை பெற்று இருக்கிறார்கள்.  
1935-ஆம் ஆண்டில் சுங்கை பூலோ தொழு நோய் மருத்துவமனை, நோயாளிகள் மட்டுமே பயன்படுத்தக் கூடிய பணத்தாள்களை (*Banknotes of the Sungei Buloh Settlement*) அச்சிட்டு வெளியீடு செய்தது. அந்தக் காலத்தில் தொழு நோயாளிகளைப் பற்றி பொது மக்களிடம் ஒரு தவறான கருத்து நிலவி வந்தது.
# சுங்கை பூலோ

## சுங்கை பூலோ தொழுநோய் மருத்துவமனை

### மருத்துவமனை நோயாளிகளுக்காக பணத்தாள்கள்

ஏற்கனவே தொழு நோய் நோயாளிகள் அரசாங்கம் வெளியிட்ட பணத்தாள்களைப் பயன்படுத்தி வந்தார்கள். அந்தப் பணத்தாள்கள் மூலமாகத் தொழுநோய் கிருமிகள் பரவி வருவதாக வதந்திகள் கிளம்பின. அதனால் தொழு நோய் மருத்துவமனை நோயாளிகளுக்காக தனிப்பட்ட வகையில் பணத்தாள்களை அச்சிடப் பட்டன.  
அந்த பணத்தாள்களில் தமிழ் மொழியும் இடம்பெற்று இருந்தது. தவிர ஆங்கிலம்; சீனம்; அரபு மொழிகளும் இடம்பெற்று இருந்தன.
# சுங்கை பூலோ

## உள்ளூர் நிர்வாகம்

சுங்கை பூலோ, நான்கு நகராண்மைக் கழகங்களின் அதிகார வரம்பிற்கு உட்பட்டது:  
- சா ஆலாம் மாநகரக் கழகம் (Shah Alam City Council, MBSA)  
- பெட்டாலிங் ஜெயா மாநகராட்சி (Petaling Jaya City Council, MBPJ)  
- செலாயாங் நகராண்மைக் கழகம் (Selayang Municipal Council, MPS)  
- கோலா சிலாங்கூர் நகராண்மைக் கழகம் (Kuala Selangor Municipal Council, MPKS)
# சுங்கை பூலோ

## சுங்கை பூலோ வட்டாரத்தில் உள்ள தமிழ்ப்பள்ளிகள்

சிலாங்கூர்; பெட்டாலிங் மாவட்டம்; சுங்கை பூலோ வட்டாரத்தில் 2 தமிழ்ப்பள்ளிகள் உள்ளன. இரு பள்ளிகளிலும் 849 மாணவர்கள் பயில்கிறார்கள். 59 ஆசிரியர்கள் பணியாற்றுகிறார்கள்.  
| BBD8456 | சுங்கை பூலோ | SJK(T) RRI Sungai Buloh | **ஆர்.ஆர்.ஐ. தமிழ்ப்பள்ளி** | 47000 | சுங்கை பூலோ | 431 | 25 |  |
| --- | --- | --- | --- | --- | --- | --- | --- | --- |
| BBD8457 | சுங்கை பூலோ | SJK(T) Saraswathy Sungai Buloh | **சரஸ்வதி தமிழ்ப்பள்ளி (சுங்கை பூலோ)** | 47000 | சுங்கை பூலோ | 418 | 34 | } |
# பாசக்கிளிகள்

**பாசக்கிளிகள்** (*Pasa Kiligal*) 2006 ஆம் ஆண்டு வெளிவந்த இந்தியத் தமிழ்த் திரைப்படமாகும். இதில் பிரபு, முரளி, நவ்யா நாயர், மாளவிகா, மனோரமா, வடிவேலு, நாசர், கலாபவன் மணி, ரோஜா, வினீத் மற்றும் பலர் நடித்திருந்தனர். இப்படக்கதையை எழுதியவர் மு. கருணாநிதி ஆவார். இப்படம் அமிர்தம் இயக்கத்திலும் இராம நாராயணன் தயாரிப்பிலும் வெளிவந்தது.
# பாசக்கிளிகள்

## நடிகர்கள்

- பிரபு
- முரளி
- நவ்யா நாயர்
- மாளவிகா
- வடிவேலு
- மனோரமா
- நாசர்
- வினீத்
- கலாபவன் மணி
- ரோஜா
# மானுடம் (இதழ்)

**மானுடம்** என்பது 1970 களில் வெளியான சிற்றிதழ் ஆகும். இது இந்திய ஒன்றியம், தமிழ்நாட்டின், திருச்சிராப்பள்ளியில் இருந்து மாதம் இருமுறை வெளிவந்தது.
# மானுடம் (இதழ்)

## வரலாறு

மானுடம் இதழானது தமிழ்நாட்டின் திருச்சிராபள்ளியில் 1979இல் துவக்கப்பட்டு மாதம் இருமுறை வெளியானது. இது கனமான விஷயங்களைத் தருவதில் அக்கறை கொண்ட இதழாக இருந்தது. இந்த இதழுக்கு ஜி. விஜயகுமார் (ஜீவி) என்பவர் ஆசிரியராக இருந்தார். ஜி. விஜயகுமாரும் இதில் கதை, கட்டுரை, கவிதைகள் எழுதியுள்ளார்.  
இதன் இரண்டாவது இதழில் திரைப்பட படைப்பாளியான இங்மர் பெர்க்மன் எழுதிய *ஒவ்வொரு படமும் எனது இறுதிப் படம்* என்ற கட்டுரையின் தமிழாக்கம் வெளியானது. மூன்றாவது இதழில் எஸ். ஆல்பர்ட் எழுதிய 'புதுக் கவிதையின் பாடு பொருள்' என்ற ஆய்வுக் கட்டுரை இலக்கிய ரசிகர்களின் கவனத்தை ஈர்த்தததாக வெளியனது.  
*மானுடம் படைப்பிலக்கியம், இலக்கிய விமர்சனம், நவீன திரைப்படம், ஓவியம் பற்றிய கட்டுரைகளையும், அரசியல் விமர்சனக் கட்டுரைகளையும் வரவேற்கிறது. படைப்பாளிகளின் மீதான விமர்சனங்களை வெளியிடுவதற்கில்லை* என்று ஒரு இதழில் (இரண்டாவது ஆண்டின் முதல் இதழில் ) அறிவித்தது.  
10ஆவது இதழ் ( சனவரி 1983) ஒரு சிறப்பு வெளியீடாக வெளியானது. திருச்சியில் 1982 அக்டோபரில் 'இலக்கு கலாசார இயக்கத்தின் திருச்சிக் குழு' இருநாள் கருத்தரங்கை நடத்தியது. சினிமாவும் நமது கலாசாரமும் எனும் தலைப்பில் பலர் கட்டுரைகள் வாசித்தார்கள். அக் கட்டுரைகளின் தொகுப்பாக இந்த இதழ் வெளியானது.  
அதன்பிறகு இந்த இதழ் வெளியானதாக தெரியவில்லை.
# லோக் ஜனசக்தி கட்சி (ராம் விலாஸ்)

**லோக் ஜனசக்தி கட்சி (ராம் விலாஸ்)**(*Lok Janshakti Party* (*Ram Vilas*)) என்பது சிரக் பஸ்வானின் தலைமையில் 2021-ல் உருவாக்கப்பட்ட இந்திய அரசியல் கட்சியாகும். லோக் ஜனசக்தி கட்சியிலிருந்து பிரிந்து, தேர்தல் ஆணையத்தால் சமீபத்தில் புதிய சின்னம் ஒதுக்கப்பட்ட கட்சி இதுவாகும்.
# சடோஷி சுமாபுகி

**சடோஷி சுமாபுகி** (妻夫木聡, Satoshi Tsumabuki, சுமாபுகி சடோஷி, பிறப்பு: டிசம்பர் 13, 1980) என்பவர் ஒரு ஜப்பானிய நடிகர் ஆவார். இவர் நடிப்பில் 2001 ஆம் ஆண்டில் வெளியான 'வாட்டர்பாய்ஸ்' என்ற படத்தின் மூலம் மிகவும் அறியப்படும் நடிகர் ஆனார். இந்த படத்திற்காக ஜப்பானிய அகாடமி விருதுகளில் 'சிறந்த நடிகர்' விருதுக்குப் பரிந்துரைக்கப்பட்டார், அத்துடன் புதுமுக நடிகர் என்ற விருதை வென்றார்.  
இவர் ஜப்பானிய இசைக்குழுவான பாஸ்கிங் லைட்டின் பேஸ் கிடார் இசைக்கலைஞரும் முன்னணி பாடகரும் ஆவார்.
# சடோஷி சுமாபுகி

## தனிப்பட்ட வாழ்க்கை

ஐவரும் பிரபல நடிகையுமான மயிகோவும் நான்கு வருடங்களுக்கும் மேலாக காதல் உறவில் இருந்து, 4 ஆகஸ்ட் 2016 அன்று திருமணம் செய்து கொண்டதாக சுமாபுகி தனது ஏஜென்சி மூலம் அறிவித்தார்.  
சுமாபுகி மற்றும் அவரது மனைவிக்கும் திசம்பர் 11, 2019 இல் முதல் குழந்தை பிறந்தது, பின்னர் அவர்களின் இரண்டாவது குழந்தை 13 செப்டம்பர் 2022 அன்று பிறந்தது.
# இரேவா வில்லியம்சு

**இரேவா கே வில்லியம்சு** *(Reva Kay Williams)* ஓர் அமெரிக்க வானியற்பியலாளர் ஆவார். இவர் டொலெடோ பல்கலைக்கழகத்தில் பணிபுரிகிறார். இவர்தான் க்ருப்பு அமெரிக்கப் பெண்மணிகளில் வானியற்பியலில் முத்லாக முனைவர் பட்டம் பெற்றவர் ஆவார். இவர் முதன்முதலில் பென்ரோசு செயல்முறையைப் பயன்கொண்டு கருந்துளைகளில் இருந்து ஆற்றலைப் பெற்றவரும் ஆவார். பென்ரோசு இயங்கமைப்பு அய்ன்சுட்டைனின் பொதுச் சார்பியல் கோட்பாட்டைப் பயன்படுத்திச் சுழலும் கருந்துளைகளின் ஆற்றல் மண்டலத்தில் இருந்து பிரித்தெடுக்க உதவுகிறது.
# இரேவா வில்லியம்சு

## இளமையும் கல்வியும்

இவர் டென்னசிவேலி மிமிபிசுவில் பிற்ந்தார். இவர் தன் ஆறாம் அகவையில் சிக்காகோ சென்று மால்கோல்ம் எக்சு கல்லூரில் சேர்ந்து 1977 இல் கலை இளவல் பட்டத்தைத் தாராளவியல் கலைகளில் பெற்றுள்ளார். இவர் அந்த ஆண்டின் பட்ட மாணவராக வாக்குகள்வழி ஆனவர் ஆவார். இவர் 1980 இல் வடமேற்கு பல்கலைக்கழகத்தில் வானியலில் இளவல் பட்டம் பெற்றார். இவர் புளூமிங்டனில் உள்ள இந்தியானா பல்கலைக்கழகத்தில் படித்து வானியலில் முதுவர் பட்டமும் வானியற்பியலில் 1991 இல் முனைவர் பட்டமும் பெற்றார். கருந்துளைத் தாரை கடுஞ்சூறாவளி போன்ற உயர் ஆற்றல் ஒளியன்கள், மின்னன்கள் கலந்த சீரிலாத தாரைச் சுருள்களாக வெளியேறுவது, கருந்துளைகள் தம் உள்ளகத்தை சுற்றி வெளிகாலத்தை இழுத்து சுழலச் செய்வதால் நேர்வதை இவரது கணக்கீடுகள் விளக்கின.  
இவர் 2004 ஏப்பிரலில் கருந்துளை இற்பியலில் கிடைத்த பட்டறிவை *கருப்புப் பெண் வானியற்பியலாளர்ட்டம் இருந்து ஒரு சொல்: க்ருந்துளை பற்றிய பதிவை நேர்செய்தல்* எனும் தலைப்பில் ஒரு கடிதத்தை வெளியிட்டார். தன் பணிக்கு உரிய சான்றுகள் காட்டாமல் பிறர் தன் பணிக்கான மதிப்பை ஈட்டுவதைத் தடுக்கவே இவ்வாறுசெய்ய நேர்ந்துள்ளது.
# இரேவா வில்லியம்சு

## முதுமுனைவர் ஆய்வு

இவருக்குத் தேசிய ஆராய்ச்சி மன்றத்தின் சிறுபான்மை முதுமுனைவர் ஆய்வுநல்கை தரப்பட்ட்தால் 1993 இல்புளோரிடா பல்கலைக்கழகத்துக்குச் சென்றார். இவர் 1998 இல் பெல்லி இரிங்கர் படிம முன்காட்டு விருதைப் பெற்று பென்னெட் கல்லூரியில் சேர்ந்து வானியற்பியல் துறை இணைப் பேராசிரியராகவும் பெண்களுக்கும் அறிவியலுக்குமான மையத்தின் இயக்குநராகவும் பொறுப்பேற்றார். இவரது ஆய்வுப்பணி ஈர்ப்புக் காந்தவியலையும் கருத்தில் சேர்த்துக் கொண்டது. இவர் கெர் கருந்துளையின் ஆற்றல்கோளத்தில் பென்ரோசு செயல்முறையைத் தெளிவாகப் பார்த்தார். இவரது புறப்பால்வெளிக் கருவின் ஆற்றல் வாயில்களின் தேட்டத்தில் இது ஒரு பெரும்பகுதி ஆக அமைந்தது. கருந்துளைகளின் பென்ரோசு செயல்முறையை ஆய்ந்த முதலாமவர் இவரேயாவார். கருந்துளைத் தாரைகள் ஆற்றலை உமிழ்ந்தமையை இவரது கணக்கீடுகள் விளக்கின. இந்த ஆற்றல் பாய்வு கடுஞ்சூறாவளி போன்ற உயர் ஆற்றல் ஒளியன்களும், சார்பியல்தகவு மின்னன்கள் கலந்த சீரிலாத தாரைச் சுருள்களாக உமிழப்பட்டது.
இவர் வில்லைச் சுருளாக்க விளைவு உயர் ஆற்றல்களையும் பொலிவுகளையும் உருவாக்கும் என்பதைக் காட்டினார். இவர் ஈர்ப்பு நிலைப்பின்மைகளிலும் தொடக்கநிலைப் புடவியின் கரும்பொருண்ம வடிவத்திலும் கூட ஆர்வம் காட்டலானார். இவர் தன் முதுமுனைவர் ஆய்வுநல்கை முடிந்த பிறகு புளோரிடா பல்கலைக்கழகத்தில் தொடர இயலவில்லை. இவர் காம்மாக்கதிர் வெடிப்புகளொக்கு ஆற்றலூட்ட எப்படி கருந்துளைகளை பயன்படுத்தலாம் எனவும் கருதியுள்ளார். சார்பியல்சார் வானியற்பியை ஆய்வுக்கு புளோரிடா பல்கலைக்கழகம் உடன்படாமையால் இவரது ஆய்வுக்கு நிதி பெற போராடியும் பல்கலை நிதியேதும் நல்க மறுத்தது.  
இவர் 2009 இல் இருந்து டொலெடோ பல்கலைக்கழகத்தில் ஆராய்ச்சி உதவிப் பேராசிரியராக இருந்துள்ளார். தேசிய அறிவிய்ல் அறக்கட்டளை செயல்முனைவுப் பால்வெளிக்கருக்கள், துடிப்பண்டங்களின் தாரைக் கட்டமைப்பையும் ஆற்ரல் உருவாக்கத்தையும் ஆய்வு செய்ய நிதி நல்கியது. இந்த ஆய்வு மாண்டோகார்லோ ஒப்புருவாக்கத்தை கெர் கருந்துளையின் பொது சார்பியலுடன் ஒருங்கிணத்தது.
# இரேவா வில்லியம்சு

## தேர்ந்தெடுத்த வெளியீடுகள்

-
-
-
-
-
# இந்திய மதச்சார்பற்ற முன்னணி

**ஆல் இந்தியா சிக்யூலர் முன்னணி** (**AISF**), முதலில் **இந்தியன் சிக்யூலர் முன்னணி** (**ISF**) என்ற பெயரில் அறியப்பட்டது. தற்போது, இது **தேசிய சிக்யூலர் மஜ்லிஸ் கட்சி** (**RSMP**) என்ற பெயரும் தேர்தல் சின்னத்துடனும் செயல்படுகிறது. இது ஒரு இஸ்லாமிய மதச்சார்பற்ற அரசியல் கட்சியாகும். 2021ஆம் ஆண்டு, இஸ்லாமிய அறிஞரும் புர்புரா ஷரீஃப் மத்திய பீர்களில் ஒருவருமான அப்பாஸ் சித்திகி என்பவரால் நிறுவப்பட்டது. தற்போது, இந்தக் கட்சி ஐக்கிய முன்னணியில் உறுப்பினராகவும் அதன் தலைவர் நவ்ஷாத் சித்திகியாகவும் உள்ளார். கட்சியின் தலைமையகம் ஹூக்லி மாவட்டம் உள்ள புர்புரா ஷரீஃப்பில் அமைந்துள்ளது.
# இந்திய மதச்சார்பற்ற முன்னணி

## வரலாறு

2020 அக்டோபர் 11ஆம் தேதி, அப்பாஸ் சித்திகி தனது அரசியல் கட்சியைத் தொடங்குவதாக முதல் முறையாக அறிவித்தார். இந்தக் கட்சி தளித், ஆdivாசி மற்றும் முஸ்லீம் சமூகங்களுக்காக உருவாக்கப்படுவதாக அவர் கூறினார். அவரது கட்சி ஆட்சிக்கு வந்தால், முதல்வர் தளித் அல்லது ஆdivாசி சமூகத்திலிருந்து வருவார் என்றும், உள்துறை அமைச்சர் முஸ்லீம் சமூகத்திலிருந்து வருவார் என்றும் வாக்குறுதி அளித்தார்.
# இந்திய மதச்சார்பற்ற முன்னணி

## 2021 மேற்கு வங்காள சட்டமன்ற தேர்தல்

2021 சட்டமன்றத் தேர்தலில், இந்தக் கட்சி ஐக்கிய முன்னணியுடன் இணைந்து போட்டியிட்டது. மொத்தம் 32 தொகுதிகளில் போட்டியிட்டதிலும், நவ்ஷாத் சித்திகி மட்டுமே பாஙார் தொகுதியிலிருந்து வெற்றிபெற்றார். கட்சிக்கு மொத்தம் 8,13,489 வாக்குகள் கிடைத்தன, இது மொத்த வாக்குகளின் 1.35% ஆகும்.
# இரிடியம் மூவைதரைடு

**இரிடியம் மூவைதரைடு** (*Iridium trihydride*) என்பது IrH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உயர் அழுத்தத்தில் இரிடியமும் ஐதரசனும் வினைபுரிந்து இச்சேர்மம் உருவாகிறது. இரிடியம் மூவைதரைடின் படிக வடிவம் உருக்குலைந்த எளிய கனசதுர வடிவத்தில் உள்ளது. படிக கனசதுரத்தின் முகங்களின் மையத்தில் ஐதரசன் அணுக்கள் உள்ளன. இரிடியம் அணு கனசதுரத்தின் மையத்தில் உள்ளது. 55 கிகா பாசுக்கல் அழுத்தத்திற்கு மேலான அழுத்தத்தில் இது உருவாகிறது.  
இரிடியம் மூவைதரைடின் பருமக் குணகம் 190 கிகா பாசுக்கல் ஆகும். இது இரிடியத்தின் பருமக் குணகத்தைக் காட்டிலும் குறைவாகும். இரிடியத்தின் பருமக் குணகம் 383 கிகா பாசுக்கல் ஆகும்.  
அழுத்தம் 6 கிகா பாசுக்கல் அளவுக்கு குறைக்கப்படும் போது இரிடியம் மூவைதரைடின் சிதைவு மெதுவாக இருக்கும், மேலும் வளிமண்டல அழுத்தங்களில் அது சிற்றுறுதி நிலைத்தன்மையோடு இருக்கும்.  
அழுத்தம் 14 கிகா பாசுக்கல் அளவுக்கு மேல் இருந்தால் இரிடியம் மூவைதரைடு நிலைப்புத் தன்மை கொண்டிருக்கும்.
# சீர்மிகு நகரங்கள் திட்டம்

**தேசிய சீர்மிகு நகரங்கள் திட்டம்** என்பது நாடு முழுவதும் குடிமக்களின் இணக்கத்துடனும் மற்றும் நீடித்திருக்கும் வகையில், நகரங்களைப் புதுப்பிக்கும் மற்றும் மறுசீரமைக்கும் திட்டமாகும். மத்திய நகர்ப்புற மேம்பாட்டு அமைச்சகம், அந்தந்த நகரங்களின் மாநில அரசுகளுடன் இணைந்து இந்த பணியை செயல்படுத்தும் பொறுப்பு வகிக்கிறது. இந்த பணி ஆரம்பத்தில் 100 நகரங்களை உள்ளடக்கி, 2019 மற்றும் 2023க்கு இடையில் திட்டப்பணிகளை முடிப்பதற்கான காலக்கெடு நிர்ணயிக்கப்பட்டது. 2019 ஆம் ஆண்டு வரை அனைத்து திட்டங்களின் பயனுள்ள ஒருங்கிணைந்த நிறைவு 11% ஆகும்.
# சீர்மிகு நகரங்கள் திட்டம்

## வரலாறு

"100 ஸ்மார்ட் சிட்டிஸ் மிஷன்" 25 ஜூன் 2015 அன்று பிரதமர் நரேந்திர மோடியால் தொடங்கப்பட்டது. மொத்தம் ₹98000கோடி (US$13 பில்லியன்) இந்திய அமைச்சரவையால் 100 ஸ்மார்ட் நகரங்களை மேம்படுத்துவதற்கும், மற்ற 500 நகரங்களின் புதுப்பிதற்க்கும் ஒப்புதல் அளிக்கப்பட்டது. ஸ்மார்ட் சிட்டிஸ் பணிக்காக ₹48000கோடி (US$6.4 பில்லியன்) மற்றும் புதுப்பித்தல் மற்றும் நகர்ப்புற மாற்றத்திற்கான அடல் மிஷன் (AMRUT)க்கான மொத்த நிதி ₹50,000 கோடி (US$6.6 பில்லியன்) அமைச்சரவையால் அங்கீகரிக்கப்பட்டுள்ளது.  
அனைத்திந்த நகரங்களுக்கிடையேயான சவால் போட்டியின் முதல் சுற்றில் 20 கலங்கரை விளக்க நகரங்கள் என அறியப்படும்,
முதல் தொகுதி 20 நகரங்கள் தேர்ந்தெடுக்கப்பட்டன. இந்த நிதியாண்டில் தலா ₹200கோடி (US$27 மில்லியன்) மத்திய உதவியாக வழங்கப்படும், அதன்பின் அடுத்த மூன்று ஆண்டுகளில் ஆண்டுக்கு ₹100கோடி (US$13 மில்லியன்) வழங்கப்படும். நகர்ப்புற மேம்பாட்டு அமைச்சகம் ஸ்மார்ட் சிட்டி திட்டங்களை தயாரிப்பதற்காக மிஷன் நகரங்களுக்கு தலா ₹2கோடி (US$270,000) முன்னதாகவே வழங்கியது.